kardosdrur/scandi-wiki huggingface dataset:
Birgit Rosengren

Birgit Rosengren (egentlig Birgit Elisabet Ahrle, født Rosengren; 27. november 1912 på Södermalm i Stockholm – 6. oktober 2011 i Bromma i Stockholm) var en svensk skuespiller.

Rosengren studerede ved Dramatens elevskola 1931–33. Hun medvirkede i Kar de Mummas revy på Blancheteatern 1931 og 1937. Hun filmdebuterede 1934 i Schamyl Baumans Flickorna från Gamla stan. I 1945 ramtes hun af polio og var tvunget til en tiårig lang pause fra scenen. Birgit Rosengren arbejdede også i mange år for Sveriges Radio i Stockholm.

Rosengren var gift med skuespilleren Elof Ahrle, fra 1940 til hans død i 1965, og med skuespilleren Eric Gustafson, fra 1977 frem til hans død i 1981. Hun var mor til kostumedesigneren Carina Ahrle och skuespilleren og kunstneren Leif Ahrle samt søster til operettesangeren Margit Rosengren.

Rosengren blev som 92-årig meget berømt da hun i 2004 berettede om sit eget liv i SVT's program "Det goda samtalet" for journalisten og programlederen Suzanne Axell. Efter programmet fik Rosengren en "anden karriere" og holdt en forelæsningsserie på biblioteker sammen med sin søn Leif Ahrle. Interviewet med Birgit Rosengren blev også et af det mest sete programmer i "Det goda samtalets" historie.

Kildehenvisninger

Eksterne henvisninger 
 

Skuespillere fra Sverige
Gibraltar Lufthavn

Gibraltar Lufthavn eller North Front Airport , er en international lufthavn i det britiske oversøiske territorium Gibraltar på den Iberiske Halvø. Lufthavnen er ejet af det britiske forsvarsministerium (Ministry of Defence) og bruges af Royal Air Force, ligesom der i 2011 var kommerciel ruteflyvning til flere destinationer i Storbritannien. I 2006 ekspederede den 330.057 passagerer.

Historie 
Landingsbanen og flybasen blev bygget under 2. verdenskrig og blev taget i brug i 1939. På det tidspunkt var Gibraltar en vigtig flådebase for den britiske flåde, Royal Navy. Fra starten havde landingsbanen officiel status som nød-lufthavn for Royal Navys enhed, Fleet Air Arm. Nogle år senere blev landingsbanen forlænget, så den militære luftbase kunne håndtere større fly. Dette skete ved at man etablerede en tange ud i havet med klippestykker sprængt fra Gibraltarklippen. Denne ekspansion skabte diplomatiske problemer mellem Storbritannien og Spanien, da sidstnævnte officielt anser dette område som deres eget, og ikke en del af britisk territorium.

Tvister om suverænitet over Gibraltar, og dermed lufthavnen, har i årevis haft en stærk indflydelse på hvilke typer og antal flyveoperationer der kunne foretages fra Gibraltar. Den spanske regering fik blandt andet EU til at nedlægge forbud mod direkte flyruter til og fra lufthavnen i Gibraltar. Det eneste land der stemte imod og hvor forbuddet ikke var gældende, var Storbritannien. 2. december 1987 indgik Spanien og briterne ellers en aftale der ville tillade civilt luftfart fra lufthavnen. Aftalen indebar at terminalbygningen skulle placeres på den spanske del, ved byen La Línea de la Concepción der er beliggende nord for lufthavnsområdet. Efter store protester fra blandt andet regeringen i Gibraltar blev aftalen aldrig underskrevet, og den blev derfor ikke gældende. Det var en af årsagerne til at Spanien påpegede at Gibraltar ikke var en del af EUs fælles luftrum, og flyselskaber derfor skulle søge om speciel tilladelse hver gang en flyvning ikke gik direkte til lufthavne i Spanien eller Storbritannien.

Ruter og selskaber 
I 2006 meddelte det spanske flyselskab Iberia, at de ville lancere flyvninger mellem Gibraltar og Madrid, en rute, der ville blive drevet med Airbus A319-maskiner. GB Airways (nu en del af British Airways) begyndte kort efter at betjene den samme rute, men disse flyvninger blev lukket senere på året. Iberia rute Madrid-Gibraltar blev lukket i 2008.

Referencer

Eksterne henvisninger 

 Uofficiel hjemmeside for Gibraltar Lufthavn 

Lufthavn
Etableret i 1939
Lufthavne i Storbritannien
Värmdö kommun

Värmdö kommune ligger i det svenske län Stockholms län i landskapet Uppland. Kommunens administrationscenter ligger i byen Gustavsberg.

Värmdö er en økommune i hjertet af Stockholms skærgård. Värmdö har en rig kulturhistorie og et varieret skærgårdslandskab med kendte øer som Sandhamn, Runmarö, Möja og Grinda. Største delen af kommunen ligger i Uppland men en mindre del (Nämdö) ligger i landskapet Södermanland.

Byer
Värmdö kommune har 19 byer.
Indbyggere pr. 31. december 2005.

Kommuner i Stockholms län
Aglona

Aglona () er en mindre by i Latgale i Aglonas novads og er Aglonas pagasts centrum med lige godt 964 indbyggere. Den ligger mellem søerne Cirišs og Aglona omtrent 234 kilometer fra Riga – hovedstaden i Letland. 

I Aglona ligger Aglona Basilika, som er et vigtigt romersk-katolsk religiøst center i det østlige Letland. Aglonas oprindelse går tilbage til overgangen mellem det 17.- og 18. århundrede, hvor munke fra dominikanerordenen opførte et kloster og en kirke.

Kildehenvisninger

Eksterne henvisninger 

Byer i Letland
Jens Seidelin

Jens Seidelin (28. maj 1790 i København – 22. juli 1863 på Bjerregård ved Valby) var en dansk søofficer.

Han var søn af fattiglæge Peter Steenfeldt Seidelin (13. februar 1748 – 15. januar 1817) og Ane Cousine f. Green (1751-1810), blev 1807 sekondløjtnant i Marinen, 1815 premierløjtnant, 1821 kaptajnløjtnant, 1833 kaptajn, 1840 kommandørkaptajn, 1848 kommandør og 1853 kontreadmiral; 1863 erholdt han afsked med viceadmirals karakter og døde 22. juli samme år på Bjerregård ved Valby.

Som ung officer gjorde Seidelin 1811-14 tjeneste i den franske eskadre på Schelde, 1815 trådte han uden for nummer i nogle år for at studere, 1829 og 1832 var han vagtskibschef, 1830 førte han briggen St. Croix til Vestindien, 1833-34 Asiatisk Kompagnis skib Frederik VI til Ostindien og 1839 korvetten Galathea i Middelhavet. 1824-28 var Seidelin navigationslærer ved Søkadetakademiet, 1835 konstitueredes han og ansattes 2 år senere som navigationsdirektør, 1841 overtog han hvervet som eksaminator ved dispachøreksamen og blev 1845 medlem af kommissionen til studerende søofficerers uddannelse. 1860 indtrådte Seidelin på ny i aktiv tjeneste og var derefter til sin afgang chef for Søofficerskorpset. 1853 blev han Kommandør af Dannebrog. Foruden ved udgivelsen af nautisk-astronomiske tabeller for 1836-50 og ved flere nautiske bidrag til tidsskrifter har Seidelin gjort sig bekendt ved sin andel i udkastet til Lov om disciplinærstraffe for søkrigsmagten samt Rettergangsloven.

Han blev 13. august 1813 gift med Anna Elisabeth Bonnevie (22. februar 1794 – i Storring Præstegård 2. juli 1880), datter af justitsråd, toldinspektør i Kalundborg Emanuel Bonnevie og Anna Olava f. Gundersen.

Der findes et litografi af I.W. Tegner & Kittendorff

Kilder 
 C. With, "Jens Seidelin", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Fædrelandet 1863, nr. 80.
 Berlingske Tidende, 1863, nr. 84.

Admiraler fra Danmark
Personer fra København
Kommandører af 1. grad af Dannebrog
Personer i Napoleonskrigene fra Danmark-Norge
Danskere i 1800-tallet
Jens
Lærere fra Danmark
Personer i Dansk Biografisk Leksikon
Chokoladebjerget

Chokoladebjerget () er en slotshøj nord for Krāslava i Letland. Øst for højen ligger Sauleskalna iela (Solbjergsvejen) og vest for højen løber bækken Jāņupīte. Grunden til at højen kaldes chokoladebjerget, skyldes formentlig det mørke ler, som findes i højen. 

Når man kommer til højen fra Krāslavas centrum, ser man et skilt for foden af højen, hvor der på lettisk og russisk står, at det er forbudt at tage ler fra højen. Højen er dækket af træer og græs. Der er en trappe, der fører op på toppen, hvor man kan følge de stier der er. Langs med stierne er der en del bænke. 

I 1924 beviste Ernests Brastinš, at der tidligere har ligget et slot på højen. Arkæologiske fund tyder på, at højen har været benyttet af mennesker allerede i første århundrede før Kristus. Der er både fundet stenøkser, dyreknogler og keramikrester i højen.

Eksterne henvisninger 
Kort om Chokoladebjerget 
Mere uddybende tekst om højen 

Letlands geografi
Bakker
Krāslava
Mahnomen County

Mahnomen County er et county i den amerikanske delstat Minnesota. Amtet ligger i de vestlige del af delstaten og grænser op til Polk County i nord, Clearwater County i øst, Becker County i syd og mod Norman County i vest.

Mahnomen Countys totale areal er 1.510 km² hvoraf 70 km² er vand. I 2000 havde amtet 5.190 indbyggere. Amtets administration ligger i byen Mahnomen.

Amtet har fået sit navn efter det Ojibwa-indianske ord som betyder vildris.
 

Counties i Minnesota
Carsten Mossing

Carsten Mossing (født 1946 i Aalborg) er en dansk forfatter.

Bibliografi 
 Vi venter på Slutspil'', Essay 1972.
 Den fuldkomne kærlighed, Radionovelle, DR 1975
 Den fuldkomne kærlighed, Novellesamling, Forfatterforlaget ATTIKA, 
 Massekommunikativ Bevidsthedsstyring Universitetsprojekt, AUC 1976/77. Medforfatter Henning Julius
 Høstgildet Filmmanuskript efter Novelle af Martin A Hansen

 Manuskript 
 Som vandringsmand blandt stjerner, Filmmanuskript
 Apotekeren i Broager, Krimi serie i tre afsnit
 Brombærtærte, Hørespil. Option DR 1985
 En Rose til Villy, TV-film, fra 1986
 Hvor der er vilje, er der vej TV-film fra 1987
 Kamp mod uret TV-drama-dokumentarisme fra 1988
 Andre værker 
 Tæl kun de lyse timer Skuespil i 2 akter
 Til bords med Skagensmalerne Oversat fra svensk efter En bit Skagen. Gyldendal 1994, 
 Skriget'', Filmanuskript fra 1995 for Option Norsk Film A/S

Kort-film

Masterworks 
 Michael Ancher
 Viggo Johansen
 Christian Krogh
 P.S. Krøyer
 Anna Ancher

Meritter 
 Statens Kunstfond 1985

Faglitterære forfattere fra Danmark
Manuskriptforfattere fra Danmark
Dansksprogede forfattere fra Danmark
Bertha Nathanielsen

Bertha Nathanielsen (født 24. december 1869 i Stavanger, død 19. januar 1914 på Oringe Sindssygehospital) var en dansk porcelænsmaler.

Hendes forældre var dampskibsfører Knud Nathanielsen og Severine Gjesdahl. Bertha Nathanielsen kom til København og blev her uddannet som porcelænsmaler. 1893-1906 var hun ansat på Den kongelige Porcelainsfabrik, hvor hun udførte unikaarbejder i underglasur dekoreret med blomster og landskaber. For samme fabrik malede hun i konkurrence med 5 andre kvinder en platte til Kvindernes Udstilling i 1895. Motivet er løvetand, der har stiliserede blade og fnok, malet med bløde, svungne former.

Hun var også gennem fabrikken repræsenteret ved verdensudstillingen i Paris 1900 med 2 plaketter samt ved den danske udstilling i Berlin 1910-11. Hendes værker findes i Designmuseum Danmark, der ejer hendes lågvase (1898) og en vase (1902), samt i flere privatsamlinger i udlandet. Kunsthistorikeren Victor P. Christensen fremhævede i 1929 de "nervøse, forfinede Blomsterbilleder af den ypperlige Frk. Bertha Nathanielsen". 

Hun forblev ugift og er begravet i Oringe.

Litteratur 
 Tidsskrift for Kunstindustri, 1895, s. 135.
 Arthur Hayden: Kopenhagener Porzellan, 1923, 187, tavle 77, 80, 96.
 Politiken 29. juni 1929 (kronik af Victor P. Christensen)
 Bredo L. Grandjean: Kgl. dansk Porcelain 1884-1980, 1983.

Kilder 
 

Personer fra Stavanger
Porcelænsmalere
Danskere i 1800-tallet
Danskere i 1900-tallet
Malere fra Danmark
Anna Smidth

Anna Smidth (5. april 1861 i Rønnede – 13. marts 1953 på Frederiksberg) var en dansk porcelænsmaler, søster til arkitekten Philip Smidth.

Hendes forældre var forpagter, kammerråd, senere justitsråd Jens Frederik Julius Beck Smidth og Anna Henriette født Høyer, blev elev af Emilie Mundt og Marie Luplaus tegneskole og var ansat ved Den kgl. Porcelainsfabrik 1885-1915. Smidt blev en af Arnold Krogs første medarbejdere, og hun fik mulighed for at udfolde sig selvstændigt inden for underglasurmaleriet mm. Hun dekorerede vaser og plaketter med landskabs- og blomstermotiver. Hendes værker bærer præg af den japanske inspiration, som Krog havde introduceret. Hun kom 1893 til Tyskland og Norditalien og var desuden på yderligere rejser til Italien.

Hun malede også oliebilleder, navnlig landskaber, med bl.a. motiver fra Italien, Jämtland, Svinkløv og Nordsjælland og bybilleder fra Christianshavn. Hun lavede udkast til forskellige dekorative arbejder (tapeter og gobeliner). Anna Smidth udstillede på Den Nordiske Industri-, Landbrugs- og Kunstudstilling i Kjøbenhavn 1888, på verdensudstillingen i Paris 1889 og verdensudstillingen i Chicago 1893, hvor hun modtog en medalje, på Kvindernes Udstilling 1895, Dänischer Ausstellung i Berlin 1910-11 og på Kvindelige Kunstneres retrospektive Udstilling 1920 og Septemberudstillingerne i 1918 og 1934. 

Hun var ugift.

Litteratur 
 Tidsskrift for Kunstindustri, 1895, s. 135.
 Arthur Hayden: Royal Copenhagen Porcelain, 1911.

Referencer

Kilder

Eksterne henvisninger 
 

Porcelænsmalere
Danskere i 1800-tallet
Danskere i 1900-tallet
Malere fra Danmark
Aleutians East Borough

Aleutians East Borough er et "borough" (svarende til et county) i den amerikanske delstat Alaska. Aleutians East Borough ligger sydvestligt i delstaten og grænser op til Lake and Peninsula Borough i øst og mod Aleutians West i vest.

Aleutians East Boroughs totale areal er 38.880 km² hvoraf 18.099 km² er vand.

Aleutians East Borough blev grundlagt i 1986 og havde i 2000 2.697 indbyggere. Det administrative centrum er byen Sand Point.

Boroughs i Alaska
Mount Kenya

Mount Kenya er det højeste bjerg i Kenya, og det næst højeste i Afrika, kun Kilimanjaro er højere. De højeste toppe er Batian (5.;199 moh), Nelion (5.188 moh) og Lenana (4.985 moh). Mount Kenya massivet ligger i det centrale  Kenya, lige syd for ækvator og ca. 140 km nordøst for hovedstaden Nairobi.

Mount Kenya ligger i nationalparken, biosfærereservatet og verdensarvsområdet Mount Kenya nationalpark.

Eksterne kilder og henvisninger

Bjerge i Afrika
Kenyas geografi
Anders Budde Christensen

Anders Budde Christensen (født 25. februar 1976) er en dansk skuespiller, der blev uddannet på Statens Teaterskole med afgang i 2004. Han krediteres undertiden blot som Anders Budde.

Han debuterede som teaterskuespiller på Folketeatret i En skærsommernatsdrøm (2004). Han har også optrådt på Café Teatret, Teater Hund, Teater 770, og igen på Folketeatret som Emil fra Lønneberg samt Mungo Park; her har han siden 2012 vært en del af teatrets ensemble. Her har han blandt andet haft hovedrollen som Pinneberg i Hans Falladas Lille mand, hvad nu? samt Chelsea Manning i monologen Manning er fri.

Anders Budde Christensen har medvirket i film som Ole Bornedals Fri os fra det onde (2009) og Sommeren 92 (2015) samt i tv-serier som Lulu & Leon (2009), Manden med de gyldne ører (2009) og Norskov (2015).

Referencer

Eksterne henvisninger 
 

Tv-skuespillere fra Danmark
Teaterskuespillere fra Danmark
Kommunistiske Ungdomsinternationale

Den Kommunistiske Ungdomsinternationale (forkortet KUI) dannet mellem 20.-26. november 1919 i Berlin, var en international ungdoms organisation til kommunistiske Komintern. Organisationen blev opløst samtidigt med Komintern i 1943.

Kilder 

Kommunistiske ungdomsorganisationer
Etableret i 1919
Ophørt i 1943
Kraka

Kraka kan have flere betydninger:

 Kraka (nordisk mytologi) − Regnar Lodbrogs hustru
 Krákumál − "Kråkemål" eller "Kråke-kvædet", Regnar Lodbrogs dødssang og erindringer
 Fonden Kraka − en tænketank oprettet 2011
 Krakafeltet − et oliefelt i Nordsøen, fundet 1966 og sat i drift 1991
 Kraka Fyr − en rekonstruktion af skibsfundet Skuldelev 6
 KRAKA-prisen − en pris til en studerende eller forsker der har bidraget med noget nyskabende til dansk kønsforskning.
 Kraka (ubåd) − en amatørubåd fra 2005 designet af opfinderen Peter Madsen
 Rolf Krake − en dansk sagnkonge fra Lejre på Sjælland
Mount Kenya nationalpark

Mount Kenya nationalpark blev etableret i 1949 og beskytter områderne omkring Mount Kenya, Afrikas næsthøjeste bjerg (5.199 moh).

Verdensarv og biosfæreområde 
Parken har været verdensarvsområde under UNESCO siden 1997. Verdensarvsområdet blev udvidet i 2013.

Ud over nationalparkens 715 km² består verdensarvsområdet af en stor andel af Mount Kenya Forest Reserve; i alt 1.110 km² af 1420 km². Dette omfatter al urørt naturskov i reservatet.

Til sammen omfatter de to områder landskabet fra 2.000/2.500 moh. og højere.

Siden 1978 har området også været et biosfærereservat under UNESCO.

Fire grunde til at oprette parken 

Parken blev etableret af fire forskellige grunde: for at stimulere til øget turisme, for at beskytte et smukt landskab, for at beskytte og bevare den biologiske mangfoldighed i området og for at beskytte tilløb og afvandingsområde for floderne, som udgør vandreservoir for 7 millioner mennesker.

Bjerget 

Bjerget er af vulkansk oprindelse med en hovedtop og fire andre toppe, skilt af u-formede smeltevandsdale. I alt er der 12 isbræer i bjergene. Ved siden af at være et af de mest stotslåede landskaber i Afrika er området også kilde til unik indsigt i den evolutionære udvikling af en afro-alpin flora. Dette afroalpine økosystem er også vært for flere endemiske arter af planter og dyr.

Dyreliv 

Dyrelivet omfatter blandt andet colobusaber (en gruppe af marekatte) og andre aber, afrikansk bøffel og elefanter.

Eksterne kilder og henvisninger 

 Unesco.org: videofilm
 UN Environment Programme / World Conservation Monitoring Centre: ''faktaark 
 kilimanjaro.com: ''information for klatrere

Bjerge i Afrika
Nationalparker i Kenya
Verdensarven i Kenya
Verdensarv fra 2013
Biosfærereservater under UNESCO
Sigismund von Neukomm

Sigismund von Neukomm (1778—1858) var en østerrigsk komponist.

Neukomm studerede i Salzburg og Wien hos Michael og Joseph Haydn og begyndte derpå et omflakkende musikerliv. Han var 1806 i Stockholm, derefter i Petrograd som Kapelmester,
saa i Wien og Paris som Talleyrand’s Pianist, derpaa i Brasilien ved Kejserens Hof, saa i Lissabon og atter igen i Paris hos Talleyrand; i sidstnævnte By, hvor han nød megen Anseelse, døde han. Han har skrevet nogle store Oratorier, der opførtes ved Samtidens Musikfester, og for øvrigt en Mængde Musik i omtr. alle Genrer.

Eksterne henvisninger 

Komponister fra Østrig
Dirigenter fra Østrig
Østrigere i 1700-tallet
Østrigere i 1800-tallet
Chain Home

Chain Home var kodenavnet for en serie radarstationer placeret langs Englands østkyst før og under 2. verdenskrig.

System
Systemet bestod af to forskellige radar-kæder:

System 1
AMES Type 1 (Air Ministry Experimental Station) gav varsling om fly på lang afstand.

Systemet var konstrueret til at oprere i frekvensområdet  20-50 MHz.

System 2
AMES Type 2 havde kortere rækkevidde, men kunne opdage fly, der fløj lavt (150 meter). 

Systemet var konstrueret til at oprere i frekvensområdet  200 MHz.

Effekt
Radarsystemet var medvirkende til at RAF var i stand til at vinde slaget om Storbritannien i 1940.

Graf Zeppelin
I perioden fra fra maj til august 1939 fløj det nazityske Graf Zeppelin LZ130 (Graf Zeppelin II) langs Storbritanniens kyst mod Vesterhavet for at lede efter radarsignaler. 

Under søgningen blev der observeret impulser, som kunne være radarsignaler, men man konkluderede at dette ikke kunne være tilfældet.

Ekstern henvisning og kilde
The Chain Home radar system
Det britiske radarsystem under 2. verdenskrig http://michael.katzmann.name/GEC.JoR.V3N2.1985.pdf

Radarer fra 2. verdenskrig
Sigismund Thalberg

Sigismund Thalberg (født 8. januar 1812 i Pâquis ved Genève, død 28. april 1871 i Napoli) var en østrigsk klavervirtuos.

Thalberg var en naturlig søn af fyrst Dietrichstein og baronesse Wetzlar og fik en meget omhyggelig opdragelse. Hans egentlige klaverlærer var en fagottist ved operaen i Wien, hvor Thalberg allerede i en alder af 14 år vakte opsigt i privatkredse; han fortsatte sine studier under Sechter og Hummel og begyndte 1830 sine koncertrejser i Tyskland.

I 1835 optrådte han i Paris, hvor han endog med held tog kampen op med Liszt, og derefter besøgte han Belgien, Holland, England, Rusland og Skandinavien (i København spillede han i maj 1847 tre gange på det kongelige Teater). I 1855 berejste han Brasilien, 1856 Nordamerika og trak sig derefter tilbage til sin villa ved Napoli og levede der i stilhed til sin død, med undtagelse af årene 1862—63, da han igen foretog nogle koncertrejser.

Thalberg hører til sin tids første klavervirtuoser, selv om han, både som udøvende og som komponist, ubetinget hylder salonvirtuositeten. Ved sine kompositioner, der væsentligst består af transskriptioner af operamelodier og lignende, og som blandt andet blændende egenskaber også har den at forekomme tilhørerne vanskeligere, end de i virkeligheden er, har tilført klaverteknikken adskillige nye og taknemmelige effekter. Herunder, ''trehånds-effekten'', som består af at tommelfingrene udhamrer melodien mens resten af fingrene spiller hurtige arpeggioer, hvilket giver effekten af at pianisten har en ekstra hånd. Effekten inspirerede Liszt som i bl.a. Norma-fantasien. Hans to operaer, Florinda og Cristina di Suezia, gjorde ingen lykke.

Kilder 
 

Pianister fra Østrig
Klassiske pianister
Komponister fra Østrig
Operakomponister fra Østrig
Romantikkens komponister
Personer fra Genève
Salmonsens
Østrigere i 1800-tallet
Queen of the Damned

Queen of the Damned er en gyserfilm og filmatisering fra 2002 af den tredje roman fra Anne Rices Vampyrkrøniken-serie, The Queen of the Damned. Filmen indeholder mange plot-elementer fra sidstnævnte romanens forgænger, Mørkets fyrste. I hovedrollerne ses Aaliyah som den egyptiske vampyrdronning Akasha, og Stuart Townsend som vampyren Lestat. 

Queen of the Damned blev udgivet seks måneder efter Aaliyah død og er dedikeret til hendes minde.

Handling 

Vampyren Lestat (Stuart Townsend) er vågnet af årtiers søvn ved lyden af et rockband, som han overtager som forsanger. Bandet opnår international succes og planlægger en massiv live-koncert, bliver Lestat kontaktet af Marius (Vincent Perez), som advarede ham om, at vampyrerne i verden ikke vil tolerere hans flamboyante offentlige profil.

Medvirkende
 Aaliyah som  vampyrdronning Akasha
 Stuart Townsend som Lestat de Lioncourt
 Marguerite Moreau (Richael Tanner, ung) som Jesse Reeves
 Vincent Perez som Marius de Romanus
 Paul McGann som David Talbot
 Lena Olin som Maharet
 Christian Manon som Mael
 Claudia Black som Pandora
 Bruce Spence som Khayman
 Matthew Newton som Armand
 Tiriel Mora som Roger
 Megan Dorman som Maudy
 Johnathan Devoy som James
 Robert Farnham som Alex
 Conrad Standish som T.C.
 Andrew L. Urban som sig selv
 Jonathan Davis som billet scalper

Soundtrack 

(*) Findes som musikvideo på Dvd'en
(**) Findes på genudgivelsen af Cd'en

Referencer

Eksterne henvisninger 

 Den officielle hjemmeside
 
 Queen of the Damned Soundtrack hos Allmusic 
 

Amerikanske film fra 2002
Film fra Australien
Engelsksprogede film
Vampyr krøniken - The Vampire Chronicles
Vampyrfilm
Gyserfilm baseret på bøger
Dödskyssen

Dödskyssen () er en svensk dramafilmstumfilm i sort-hvid fra 1916, instrueret af Victor Sjöström. 30 minutter af filmen er kendt i filmarkivet Cinémathèque Française.

Medvirkende 
Victor Sjöström – Weyler, Ingeniør
Albin Lavén – Doktor Monro
Mathias Taube – Doktor Adell 
Jenny Tschernichin-Larsson – Anna Harper, doktor Monros husholderske
Alfred Lundberg – Værkstedschefen
Bertil Junggren – Doktor Monros betjent 
Wanda Rothgardt – Doktor Monros datter
Emil Bergendorff – Dommer 
Thure Holm – Politikommisær
Julius Hälsig – Betjent

Kilder

Eksterne henvisninger 
 
Dödskyssen  på Silent Era 

Svenske film fra 1916
Stumfilm fra Sverige
Film i sort-hvid
Dramafilm fra Sverige
Kortfilm fra Sverige
Kriminalfilm
Svensksprogede film
One Time

One Time () kan henvise til:
 "One Time" (sang), en sang af den canadiske musiker Justin Bieber
 "Rocket Sneaker/One x Time", en sang af den japanske musiker Ai Otsuka
 1Time, et sydafrikansk Lavprisflyselskab
 One timer, et ishockey skud
 One time, one times, one-time, etc., et Amerikansk (primært i USA's vestkyst) slangudtryk for politibetjente